b'\n_START_ARTICLE_\nRobert Christgau\n_START_PARAGRAPH_\nRobert Christgau (s. 1942) on yhdysvaltalainen rock-kriitikko ja kirjailija._NEWLINE_Christgau alkoi kirjoittaa rock-arvosteluja Esquire-lehteen vuonna 1967. H\xc3\xa4n ryhtyi newyorkilaisen The Village Voicen kolumnistiksi 1969, siirtyi Newsday-lehteen 1972 ja palasi Village Voiceen 1974 kymmeneksi vuodeksi musiikkitoimittajaksi. Vuosina 1985\xe2\x80\x932006 Christgau toimi lehdess\xc3\xa4 vanhempana toimittajana ja sen johtavana musiikkikriitikkona. H\xc3\xa4n on kirjoittanut lukuisiin muihinkin lehtiin ja julkaisuihin. Christgau tunnetaan erityisesti Consumer Guide -palstastaan, jossa h\xc3\xa4n on vuodesta 1969 l\xc3\xa4htien antanut albumeille kirjainarvosanoja._NEWLINE_Christgau on julkaissut kuusi kirjaa: kokoelmat Any Old Way You Choose It (1973) ja Grown Up All Wrong (1998), muistelmat Going Into the City: Portrait of a Critic as a Young Man (2015) sek\xc3\xa4 kolme levyopasta, jotka perustuvat h\xc3\xa4nen kolumneihinsa._NEWLINE_Christgau on opettanut useissa collegeissa ja yliopistoissa, kuten New Yorkin yliopistossa, miss\xc3\xa4 h\xc3\xa4n on opettanut englantia, journalismia ja musiikin historiaa. H\xc3\xa4n on Ferris Professor of Journalism Princetonin yliopistossa 2007._NEWLINE_Christgau sai kandidaatintutkinnon Dartmouthista 1962. H\xc3\xa4n meni naimisiin vuonna 1974 ja h\xc3\xa4nell\xc3\xa4 on tyt\xc3\xa4r.'